wannaphong/clean_thaiwikipedia huggingface dataset:
# พงศาวดารเขมร ฉบับนักองค์เอง
พงศาวดารเขมร ฉบับนักองค์เอง เป็นพงศาวดารเขมรฉบับที่เก่าแก่ที่สุดวินัย พงศ์ศรีเพียร. งานเขียนทางประวัติศาสตร์ของเอเชยตะวันออกเฉียงใต้ : กลุ่มประเทศภาคพื้นทวีป. ใน รวมบทความประวัติศาสตร์. ฉบับที่ 16 พ.ศ. 2537. หน้า 161. พงศาวดารฉบับนี้เรียบเรียงในสมัยสมเด็จพระนารายณ์รามาธิบดีศรีสุริโยพรรณ (นักองค์เอง) หรือก่อนนั้น สมเด็จพระนารายณ์รามาธิบดีศรีสุริโยพรรณนำมาทูลเกล้าฯ ถวายพระบาทสมเด็จพระพุทธยอดฟ้าจุฬาโลกมหาราชเมื่อ พ.ศ. 2339 แล้วจึงโปรดให้หลวงพจนาพิจิตร ขุนสารประเสริฐ ขุนมหาสิทธ และนายชํานิโวหาร แปลเป็นภาษาไทย ศานติ ภักดีคำ สันนิษฐานว่า หลวงพจนาพิจิตรดังกล่าว ได้แก่ หลวงพจนาพิจิตร (เมือง) ซึ่งภายหลังได้เป็นพระยากลาโหมศานติ ภักดีคำ. (2549) "ความนำ". ใน ประชุมพงศาวดาร ฉบับกาญจนาภิเษก เล่ม 12 (น. 44). กรุงเทพฯ: กรมศิลปากร, สำนักวรรณกรรมและประวัติศาสตร์. . โดยออกชื่อว่า พระพงษาวะดาลเขมน ของเจ้ารามาธิบดีถวาย แต่คราวตีพิมพ์ในประชุมพงศาวดารภาคที่ 4 เมื่อ พ.ศ. 2458 นั้น ออกชื่อว่า พงษาวดารเมืองลแวก แต่ปัจจุบันต้นฉบับภาษาเขมรสูญหายไปแล้ว

พงศาวดารเขมร ฉบับนักองค์เอง จับความตั้งแต่ มหาศักราช 1268 (จ.ศ. 708 หรือ พ.ศ. 1889) เมื่อสมเด็จพระมหานิภารเสวยราชสมบัติในพระนครศรีโสทรราชธานี (กรุงยโศธรหรือนครธม) จนถึงแผ่นดินสมเด็จพระศรีโสไทยเสวยราชย์ ณ พระนครหลวง ครั้งนั้นสมเด็จพระศรีโสไทยนั้นมิไว้พระทัยเจ้าพญาธรรมราชาจะให้ฆ่าเสีย เจ้าพญาธรรมราชาก็หนีออกไปซ่องสุมผู้คนยกมารบได้พระนครหลวง สมเด็จพระศรีโสไทยก็หนีเข้ามายังพระนครศรีอยุธยา
# สนามกีฬาพาร์เกิน
สนามกีฬาพาร์เกิน หรือรู้จักกันสั้น ๆ ว่า พาร์เกิน หรือชื่อเดิม: Telia Parken (2014–2020), fck.dk เป็นสนามฟุตบอลที่ตั้งอยู่ในเขต Indre Østerbro ของกรุงโคเปนเฮเกน ประเทศเดนมาร์ก ก่อสร้างระหว่าง ค.ศ. 1990 ถึง 1992 สนามแห่งนี้มีหลังคาที่เปิด-ปิดได้และมีความจุ 38,065 ที่นั่งสำหรับการแข่งขันฟุตบอล โดยเป็นสนามเหย้าของสโมสรฟุตบอลโคเปนเฮเกนและฟุตบอลทีมชาติเดนมาร์ก นอกจากนี้ ในการจัดคอนเสิร์ต สนามสามารถรองรับความจุได้มากกว่าตอนที่แข่งขันฟุตบอล โดยสามารถรองรับได้ถึง 50,000 คนในกรณีที่มีเวทีอยู่ปลายสนาม และ 55,000 คนในกรณีที่มีเวทีอยู่กลางสนาม

พาร์เกินเป็นหนึ่งใน 12 สนามที่ใช้จัดแข่งขันฟุตบอลชิงแชมป์แห่งชาติยุโรป 2020 โดยจัดการแข่งขันในรอบแบ่งกลุ่มทั้งสามนัดและรอบ 16 ทีมสุดท้ายWembley to stage UEFA EURO 2020 final, UEFA.com

เกอราเนียม ซึ่งเป็นภัตตาคารมิชลินระดับ 3 ดาว ตั้งอยู่บนชั้น 8 ของสนามแห่งนี้Geranium (The World's 50 Best Restaurants)
# มหาโจฬมนเทียร
หมู่มหาโจฬมนเทียร (มหาโจฬมนฺทิราณิ) เป็นแหล่งมรดกโลกโดยยูเนสโก ประกอบด้วยเทวสถานฮินดูที่สร้างขึ้นในสมัยจักรวรรดิโจฬะ ปัจจุบันอยู่ในพื้นที่รัฐทมิฬนาฑู เทวสถานเหล่านี้สร้างขึ้นระหว่างศตวรรษที่ 11 ถึง 12 ประกอบไปด้วยหมู่มนเทียรสามหมู่ คือ พฤหทีสวรมนเทียร ตันชาวุร, พฤหทีสวรมนเทียร คงไคโกนฑะ โจฬปุรัม, ไอรวเตสวรมนเทียร ทรสุรัม
# กีฬากระโดดน้ำในโอลิมปิกฤดูร้อน 2020 – สปริงบอร์ด 3 เมตร บุคคลหญิง
การแข่งขันกีฬากระโดดน้ำในโอลิมปิกฤดูร้อน 2020 – สปริงบอร์ด 3 เมตร บุคคลหญิง เป็น 1 ใน 8 รายการแข่งขันกระโดดน้ำที่โตเกียว ประเทศญี่ปุ่น จะจัดขึ้นที่ศูนย์กีฬาทางน้ำโตเกียว ครั้งนี้จัดการแข่งขันกีฬากระโดดน้ำในโอลิมปิกเป็นครั้งที่ 26 ในโอลิมปิกฤดูร้อน

 การคัดเลือก 

 ปฏิทินการแข่งขัน 

เวลาทั้งหมดเป็นเวลามาตรฐานญี่ปุ่น (UTC+9).

 ลำดับวัน  วันที่  รอบTBC15:00รอบคัดเลือกTBC15:00รอบรองฯTBC15:00ชิงชนะเลิศ

 ผลการแข่งขัน 

อันดับ นักกระโดดน้ำชาติรอบคัดเลือกรอบรองฯชิงชนะเลิศคะแนนอันดับคะแนนอันดับกระโดดครั้งที่ 1กระโดดครั้งที่ 2กระโดดครั้งที่ 3กระโดดครั้งที่ 4กระโดดครั้งที่ 5คะแนน  To be named             To be named             To be named             To be named             To be named             To be named             To be named             To be named             To be named             To be named             To be named             To be named             To be named             To be named             To be named             To be named             Krysta Palmer             Hailey Hernandez
# ทางรถไฟสายภูเขาแห่งอินเดีย
ทางรถไฟสายภูเขาแห่งอินเดีย  หมายถึงรถไฟสายต่าง ๆ ที่สร้างและวิ่งไปตามภูเขาในประเทศอินเดีย ปัจจุบันทางรถไฟสายภูเขาจำนวนสามสาย ได้แก่ สายดาร์จีลิงหิมาลัย, สายภูเขานิลคีรี และสายกาลกา-ศิมลา ซึ่งได้รับสถานะแหล่งมรดกโลกโดยยูเนสโก นอกจากนี้ยังมีสายเขามาเตรันที่อยู่ในรายชื่อแหล่งมรดกโลกขั้นต้น (Tentative) ทั้งสี่สายที่กล่าวมาเป็นรางรถไฟแบบเกจแคบ และสายนิลคีรียังเป็นรางรถไฟแบบแร็คแห่งเดียวในอินเดีย

ทางรถไฟสายภูเขาบางสาย เช่น สายลุมดิง-พาทารปุระ ได้ถูกปรับเป็นทางรถไฟแบบ  เกจกว้าง ซึ่งเป็นแบบมาตรฐานของประเทศ บางสาย เช่น สายหุบเขากังครา กำลังอยู่ภายใต้การปรับปรุงเพื่อเป็นแบบเกจกว้าง บางสาย เช่น สายชัมมู-พรมูลละ กำลังก่อสร้างอยู่ และนอกจกานี้ยังมีอีกหลายสายที่อยู่ในระยะวางแผน เช่น ศรีนคร–เลห์, พิลาสปุระ-เลห์, ชัมมู-ปูฉ และ โจตจารธาม โดยทางรถไฟที่สร้างใหม่เหล่านี้จะสร้างด้วยเกจขนาด  ทั้งสิ้น
# เควิน ฟ็อลลันท์
เควิน ฟ็อลลันท์ (เกิดวันที่ 30 กรกฎาคม ค.ศ. 1992) เป็นนักฟุตบอลชาวเยอรมันที่เล่นในตำแหน่งปีกหรือกองหน้าให้กับมอนาโกในลีกเอิงและทีมชาติเยอรมนี เขาทำผลงานได้อย่างโดดเด่นในฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2015 ซึ่งเขาได้รับรางวัลรองเท้าเงินในรายการแข่งขันนั้น

 ทีมชาติ 
 ชุดใหญ่ 
วันที่ 8 พฤษภาคม ค.ศ. 2014 ฟ็อลลันท์ถูกเรียกติดทีมชาติเยอรมนีชุดใหญ่เป็นครั้งแรกและได้ลงเล่นในนัดกระชับมิตรที่เสมอกับโปแลนด์แบบไร้ประตูในอีกห้าวันถัดมา เขาเป็นหนึ่งใน 30 ผู้เล่นชุดเบื้องต้นสำหรับการแข่งขันฟุตบอลโลก 2014 ที่บราซิล อย่างไรก็ตาม เขาถูกตัดชื่อออกในรอบตัดตัวเหลือ 23 คนสุดท้าย ซึ่งสุดท้ายแล้วเยอรมนีชนะเลิศฟุตบอลโลกครั้งนั้น วันที่ 11 พฤศจิกายน ค.ศ. 2016 เขาทำประตูแรกในนามทีมชาติเยอรมนีในนัดที่เอาชนะซานมารีโน 8–0 ในฟุตบอลโลก 2018 รอบคัดเลือก

หลังจากที่ทำผลงานได้ดีกับมอนาโก ฟ็อลลันท์มีชื่อติดทีมเยอรมนีในการแข่งขันฟุตบอลชิงแชมป์แห่งชาติยุโรป 2020 เมื่อวันที่ 19 พฤษภาคม ค.ศ. 2021

 ชีวิตส่วนตัว 
ฟ็อลลันท์สมรสกับแฟนสาวที่คบหากันมานานอย่างคัทยา ฟิชเทิล ในเดือนมิถุนายน ค.ศ. 2017 และมีลูกสาวคนแรกในเดือนมีนาคม ค.ศ. 2018

 เกียรติประวัติ 
 รางวัลส่วนตัว 
 รองเท้าเงิน ฟุตบอลชิงแชมป์แห่งชาติยุโรป รุ่นอายุไม่เกิน 21 ปี: 2015
 ทีมยอดเยี่ยมในฟุตบอลชิงแชมป์แห่งชาติยุโรป รุ่นอายุไม่เกิน 21 ปี: 2015
# การมีลักษณะเด่น (ภาษาศาสตร์)
การมีลักษณะเด่น หรือ ความแปลกเด่น  ในทางภาษาศาสตร์ หมายถึง สภาพหรือสภาวะที่โดดเด่นในแง่ของความไม่เป็นแบบแผนหรือแตกต่างออกไปเมื่อเทียบกับสิ่งที่ธรรมดาหรือสามัญกว่า เช่น ในทางสัทวิทยา เสียง  (เสียงกัก ฐานปุ่มเหงือก) เป็นเสียงที่พบในแทบทุกภาษา แต่เสียง  (เสียงเสียดแทรก ฐานเพดานอ่อน) พบได้น้อยเมื่อเทียบกับเสียง  เท่ากับว่าเสียง  มีความเรียบง่ายกว่าเสียง  หรือพูดอีกอย่างว่าเสียง  มีความแปลกเด่นเมื่อเทียบกับเสียง
# พิมพ์รพี พันธุ์วิชาติกุล
พิมพ์รพี พันธุ์วิชาติกุล (เกิด 27 กุมภาพันธ์ พ.ศ. 2515) อดีตสมาชิกสภาผู้แทนราษฎร แบบบัญชีรายชื่อ สังกัดพรรคประชาธิปัตย์ เป็นบุตรสาวของพิเชษฐ พันธุ์วิชาติกุล อดีตกรรมการสภาที่ปรึกษาพรรคประชาธิปัตย์

 ประวัติ 
ดร.พิมพ์รพี พันธุ์วิชาติกุล (ชิ้อเล่น น้ำผึ้ง) เกิดเมื่อวันที่ 27 กุมภาพันธ์ พ.ศ. 2515 เป็นบุตรสาวคนโตของ พิเชษฐ พันธุ์วิชาติกุล กับ ลลิดา พันธุ์วิชาติกุล สำเร็จการศึกษาระดับปริญญาตรี เศรษฐศาสตรบัณฑิต จากจุฬาลงกรณ์มหาวิทยาลัย ปริญญาโท Master of Policy Econonics. University of Illinois (Urbana Champaign) และปริญญาเอก ปรัชญาดุษฎีบัณฑิต (การเมือง) จากมหาวิทยาลัยรามคำแหง

 การทำงาน 
พิมพ์รพี พันธุ์วิชาติกุล ประกอบธุรกิจโรงแรมและภัตตาคารปปช.เปิดคลังสมบัติ 'พิมพ์รพี-ส.ส.ป้ายแดง' ร่ำรวยกว่า 285 ล้าน และธุรกิจสวนพนมชัย สวนปาล์มเก่าแก่ของจังหวัดกระบี่ ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ลงสมัครสมาชิกสภาผู้แทนราษฎรแบบบัญชีรายชื่อ สังกัดพรรคประชาธิปัตย์ โดยการสนับสนุนของบิดาล้างมือ จากไทยรัฐ และได้รับเลือกตั้งเป็นครั้งแรก โดยการเลื่อนขึ้นมาแทน พีระพันธุ์ สาลีรัฐวิภาค  พีรพันธุ์ ยื่นลาออกสมาชิกประชาธิปัตย์ หลุด ส.ส. ทันที พิมพ์รพี ขยับขึ้นมาแทน 

พิมพ์รพี พันธุ์วิชาติกุล มีบทาทในการอภิปราย แสดงความคิดเห็นเกี่ยวกับสถานการณ์การระบาดทั่วของโควิด-19 ในประเทศไทยหลายครั้ง ทั้งในสภาผู้แทนราษฎรและในสังคมออนไลน์"พิมพ์รพี" แฉ "ประเสริฐพงษ์" รู้อยู่แล้วฉีดวัคซีนซิโนแวค จี้สภาฯชง ปปช. ถอดออกจากส.ส.“ดร.พิมพ์รพี”แนะ“มหาดไทย”ทบทวนห้ามอปท.จัดหาวัคซีนโควิดส.ส.ปชป.เสนอสร้างแอปฯ 'คนไม่พร้อม' สำรวจปชช.ไม่รับวัคซีนให้รัฐบริหารตรงจุด

นอกจากนั้นเธอยังเป็นกรรมการบริหารพรรคประชาธิปัตย์ ชุดที่นำโดย จุรินทร์ ลักษณวิศิษฎ์เปิดรายชื่อกรรมการบริหารพรรคประชาธิปัตย์ จำนวน 39 คน

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๔, เล่ม ๑๓๙ ตอนพิเศษ ๑ ข หน้า ๔, ๑๔ กุมภาพันธ์ ๒๕๖๕
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๓๘ ตอนพิเศษ ๑ ข หน้า ๑๑, ๒๒ มกราคม ๒๕๖๔
# กีฬากระโดดน้ำในโอลิมปิกฤดูร้อน 2020 – สปริงบอร์ด 3 เมตร บุคคลชาย
การแข่งขันกีฬากระโดดน้ำในโอลิมปิกฤดูร้อน 2020 – สปริงบอร์ด 3 เมตร บุคคลชาย เป็น 1 ใน 8 รายการแข่งขันกระโดดน้ำที่โตเกียว ประเทศญี่ปุ่น จะจัดขึ้นที่ศูนย์กีฬาทางน้ำโตเกียว ครั้งนี้จัดการแข่งขันกีฬากระโดดน้ำในโอลิมปิกเป็นครั้งที่ 26 ในโอลิมปิกฤดูร้อน

 การคัดเลือก 

 ปฏิทินการแข่งขัน 

เวลาทั้งหมดเป็นเวลามาตรฐานญี่ปุ่น (UTC+9).

 ลำดับวัน  วันที่  รอบTBC15:30รอบคัดเลือกTBC10:0015:00Semifinalชิงชนะเลิศ

 ผลการแข่งขัน 

อันดับ นักกระโดดน้ำชาติรอบคัดเลือกรอบรองฯชิงชนะเลิศคะแนนอันดับคะแนนอันดับกระโดดครั้งที่ 1กระโดดครั้งที่ 2กระโดดครั้งที่ 3กระโดดครั้งที่ 4กระโดดครั้งที่ 5กระโดดครั้งที่ 6คะแนน  To be named              To be named              To be named              To be named              To be named              To be named              To be named              To be named              To be named              To be named              To be named              To be named              To be named              To be named              To be named              Tyler Downs              Andrew Capobianco              To be named
# ไอดอลหลงยุค
ไอดอลหลงยุค  เป็นละครโทรทัศน์ของเกาหลีใต้ที่นำแสดงโดย ยุน ชี-ยุน, อี เซ-ย็อง, คิม มิน-แจ และ ชา แท-ฮย็อน ละครเรื่องนี้ออกอากาศทาง KBS2 ตั้งแต่วันที่ 2 มิถุนายน ถึง 22 กรกฎาคม พ.ศ. 2560 ในวันศุกร์และวันเสาร์ เวลา 23:00 น. (KST) จำนวน 32 ตอน

ไอดอลหลงยุค เป็นละครเรื่องแรกที่กำกับโดย ยู โฮ-จิน ผู้กำกับรายการวาไรตี้ 2 Days & 1 Night ซีซั่นที่ 3 และผลงานการกำกับเรื่องแรกของ ชา แท-ฮย็อน ที่ร่วมแสดงด้วย

 นักแสดง 
 หลัก 
ยุน ชี-ยุน รับบท ยู ฮย็อน-แจ
อี เซ-ย็อง รับบท ชเว อู-ซึง
คิม มิน-แจ รับบท อี จี-ฮุน
ชา แท-ฮย็อน รับบท อี กวัง-แจ

 สนับสนุน
 เวิร์ลด์เอ็นเตอร์เทนเมนต์ 

ยุน ซน-ฮา รับบท ฮง โพ-ฮี
ดง ฮย็อน-แพ รับบท พิธีกรดริลล์
อี ด็อก-ฮวา รับบท อี ซุน-แท

 สตาร์พันช์เอ็นเตอร์เทนเมนต์ 

ฮง คยุง-มิน รับบท พัก ย็อง-แจ
อิม เย-จิน รับบท เคธี

ชา อึน-อู รับบท เอ็มเจ
หนึ่งในไอดอลยอดนิยมของตาร์พันช์ และมักได้รับงานจากสื่อดนตรีที่สูญหายของฮย็อน-แจ ซึ่งเขาถูกบังคับให้อ้างว่าเป็นของตัวเอง
โบนา รับบท โด ฮเย-นิ
# คิม มิน-แจ
คิม มิน-แจ  หรือที่รู้จักในชื่อ Real.be เป็นนักแสดงและแร็ปเปอร์ชาวเกาหลีใต้ เขาแสดงในละครโทรทัศน์เรื่อง เซคอนด์เทวนตีส์ (2015), มายเฟิร์สไทม์ (2015), ดร. โรแมนติก (2016), ก็อบลิน คำสาปรักผู้พิทักษ์วิญญาณ (2016), เทมพ์เทด (2018), ฟลาวเวอร์ครูว: โชซอนแมริเอจเอเยนซี (2019), ดร. โรแมนติก 2 (2020), และ Do You Like Brahms? (2020) เขายังเป็นผู้เข้าแข่งขันในการแข่งขันแร็พ โชว์มีเดอะมันนี 4 ในปี พ.ศ. 2558
# อรรถกร ศิริลัทธยากร
อรรถกร ศิริลัทธยากร (เกิด 7 สิงหาคม พ.ศ. 2527)  เป็นนักการเมืองชาวไทย ปัจจุบันดำรงตำแหน่งเป็นรัฐมนตรีว่าการกระทรวงเกษตรและสหกรณ์ ในรัฐบาลแพทองธาร ชินวัตร สมาชิกสภาผู้แทนราษฎรจังหวัดฉะเชิงเทรา และนายทะเบียนสมาชิกพรรคกล้าธรรม อดีตรัฐมนตรีช่วยว่าการกระทรวงเกษตรและสหกรณ์ ในรัฐบาล เศรษฐา ทวีสิน อดีตสมาชิกสภาผู้แทนราษฎร แบบบัญชีรายชื่อ

 ประวัติ 
อรรถกร เกิดเมื่อวันที่ 7 สิงหาคม พ.ศ. 2527 ที่ตำบลพนมสารคาม อำเภอพนมสารคาม จังหวัดฉะเชิงเทรา เป็นบุตรนายอิทธิ นางสุพัฒตรา ศิริลัทธยากร ด้านครอบครัวสมรสกับณัฐญาน์ เลิศเลาห์กุล มีบุตร 1 คน

สำเร็จการศึกษาระดับปริญญาตรี ด้าน Communication Arts จาก คณะนิเทศศาสตร์ มหาวิทยาลัยกรุงเทพ และปริญญาโท Marketing Management จาก MIDDLESEX UNIVERSITY ประเทศอังกฤษ

 การทำงาน 
อรรถกร ประกอบธุรกิจส่วนตัว ต่อมาในปี พ.ศ. 2554 ได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ ลำดับที่ 57 สังกัดพรรคเพื่อไทย ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 และได้รับเลือกตั้งเป็น สส.สมัยแรก ต่อมาย้ายมาสังกัดพรรคพลังประชารัฐ ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ลงสมัครสมาชิกสภาผู้แทนราษฎรแบบบัญชีรายชื่อ ลำดับที่ 18 โดยการสนับสนุนของบิดา"สุชาติ" ฮึด ยึดแปดริ้วอีอีซี และได้รับเลือกตั้งอีกครั้ง 

อรรถกร มีบทบาทเป็นผู้ช่วยเลขานุการคณะกรรมการประสานงานสภาผู้แทนราษฎร (วิปรัฐบาล)วิปรบ.มีจุดยืนรักและเทิดทูนสถาบัน วอนทุกฝ่ายใช้ความจริงใจ-เหตุผลร่วมกัน เตือนไม่มีใครได้ 100% ถอยคนละก้าว หาจุดยืนร่วมกัน และเป็นกรรมาธิการพิจารณาร่างพระราชบัญญัติงบประมาณรายจ่ายประจำปี หลายปีงบประมาณด้วยกันกมธ.พิจารณางบฯปี63 ผ่านแล้ว3กระทรวงเปิดชื่อ 72 กมธ.พิจารณาร่าง พ.ร.บ.งบ 65 พบ ‘เรืองไกร’ โผล่โควต้า พลังประชารัฐ นอกจากนั้นเขายังเป็นผู้อภิปรายประเด็นเกี่ยวกับการแต่งกายในการประชุมสภาผู้แทนราษฎรอีกด้วยสรุปเหตุการณ์เดือด! พลังประชารัฐ ซัด อนาคตใหม่ ไม่ใส่เนคไท ไม่ให้เกียรติสภา!

ในเดือนมิถุนายน พ.ศ. 2564 เขาได้รับเลือกเป็นกรรมการบริหารพรรคพลังประชารัฐเปิดรายชื่อ กก.บห. พรรคพลังประชารัฐชุดใหม่ 22 คน และเขาเป็นโฆษกพรรคพลังประชารัฐ

ในเดือนเมษายน พ.ศ. 2567 เขาได้รับแต่งตั้งเป็นรัฐมนตรีช่วยว่าการกระทรวงเกษตรและสหกรณ์ ในรัฐบาลเศรษฐา ทวีสิน ต่อมาในวันที่ 4 กันยายน พ.ศ. 2567 อรรถกรได้ยื่นหนังสือลาออกจากตำแหน่งกรรมการบริหารพรรคพลังประชารัฐ

 สมาชิกสภาผู้แทนราษฎร 
อรรถกร ศิริลัทธยากร ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ

 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 แบบบัญชีรายชื่อ สังกัดพรรคเพื่อไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แบบบัญชีรายชื่อ สังกัดพรรคพลังประชารัฐ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดฉะเชิงเทรา สังกัดพรรคพลังประชารัฐ → พรรคกล้าธรรม

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นสายสะพาย ประจำปี ๒๕๖๗, เล่ม ๑๔๑ ตอนพิเศษ ๑ ข หน้า ๒, ๑๓ สิงหาคม ๒๕๖๗
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นสายสะพาย ประจำปี ๒๕๖๖, เล่ม ๑๔๐ ตอนพิเศษ ๔ ข หน้า ๔, ๒๒ พฤศจิกายน ๒๕๖๖
# เพิงหินภีมเพฏกา
หมู่เพิงหินภีมเพฏกา  เป็นแหล่งโบราณคดีในรัฐมัธยประเทศ ประเทศอินเดีย ซึ่งมาจากยุคสมัยก่อนประวัติศาสตร์ในยุคพาเลโอลิธิก ถึง เมโซลิธิก และยุคประวัติศาสตร์ เพิงหินนี้เป็นหลักฐานถึงการมีอยูของมนุษย์ที่เก่าแก่ที่สุดในอินเดีย และเป็นหลักฐานของยุคหินปรากฏ เริ่มตั้งแต่ยุคเอชูเลียน แหล่งโบราณคดีนี้ได้รับสถานะแหล่งมรดกโลกโดยยูเนสโก โดยประกอบด้วยเพิงหินจำนวน 750 แห่ง กระจายในพื้นที่กว้างกว่า  ในอำเภอไรเสนJavid, Ali and Javeed, Tabassum (2008), World Heritage Monuments and Related Edifices in India, Algora Publishing, 2008, pages 15–19Rock Shelters of Bhimbetka: Advisory Body Evaluation, UNESCO, pages 43–44 เพิงหินบางส่วนมีอายุเก่าแก่กว่า 100,000 ปีRock Shelters of Bhimbetka: Advisory Body Evaluation, UNESCO, pages 14–15

เพิงหินบางส่วนปรากฏหลักฐานจิตรกรรมถ้ำ ชิ้นที่เก่าแก่ที่สุดนั้นอายุราว 10,000 ปี (ตั้งแต่ราว 8,000 ปี ก่อน ค.ศ.) ตรงกับยุคเมโซลิธิกของอินเดีย ภาพเขียนที่ปรากฏนั้นเป็นรูปคนและสัตว์ นอกจากนี้ยังพบภาพเขียนจากยุคก่อนประวัติศาสตร์สมัยอื่น ๆ เรื่อยมาจนถึงยุคกลาง และมีปรากฏในเพิงหินเดี่ยว ๆ พบภาพวาดจาง ๆ แสดงภาพมนุษย์ถือสามง่ามกำลังเต้นระบำ นักโบราณคดี วี เอส วกันการ์ตั้งชื่อเล่นให้กับภาพเขียนนี้ว่า "นาฏราช" และประมาณว่าภาพเขียนสีในราว 100 เพิงหินได้จางหายไปหมดแล้ว งานศิลปะบนหินเหล่านี้เก่าแก่ที่สุดแห่งหนึ่งในอินเดีย และหมู่เพิงหินเหล่านี้ถือได้ว่าเป็นหนึ่งในกลุ่มแหล่งโบราณคดียุคก่อนประวัติศาสตร์ที่ใหญ่ที่สุดแห่งหนึ่งในอินเดียเช่นกัน

ในเดือนกุมภาพันธ์ 2021 มีการค้นพบฟอสซิลของดิกินซอเนียที่ภีมเพฏกา
# อุทยานโบราณคดีจัมปาเนร์-ปาวาครห์
อุทยานโบราณคดีจัมปาเนร์-ปาวาครห์  เป็นแหล่งมรดกโลกของยูเนสโก ตั้งอยู่ในอำเภอปัญจมหัล รัฐคุชราต ประเทศอินเดีย พื้นที่กว่า  และพื้นที่บัฟเฟอร์อีก  โดยรอบ ในนครประวัติศาสตร์จัมปาเนร์ ซึ่งตั้งขึ้นโดยวันราช จาวทา ราชาองค์สำคัญแห่งจักรวรรดิจาวทาในศตวรรษที่ 8 ชื่อของเมืองนั้นตั้งตามมิตรสหายและนายพลจัมปา หรือต่อมารู้จักในชื่อ จัมปาราช สิ่งก่อสร้างในอุทยานโบราณคดีมีตั้งแต่แหล่งโบราณคดียุคทองแดง, ป้อมปราการบนเนินจากสมัยราชธานีศาสนาฮินดู ไปจนถึงซากปรักหักพังจากยุครัฐคุชราตในศตวรรษที่ 16 โบราณสถานมีตั้งแต่วัง, ประตูเมือง, ซุ้มประตู, มัสยิด, ที่ไว้ศพ, วิหาร, ที่อยู่อาศัย, สิ่งก่อสร้างเพื่อการเกษตร และสิ่งก่อสร้างทางชลประทาน เช่น ชลาคารกับเขื่อน ที่มีอายุตั้งแต่ศตวรรษที่ 8 ถึง 14

การเปลี่ยนผ่านจากวัฒนธรรมและสถาปัตยกรรมฮินดูไปสู่วัฒนธรรมอิสลามและสถาปัตยกรรมอิสลามในปลายศตวรรษที่ 15 ถึงต้นศตวรรษที่ 16 นั้นเดป็นเอกลักษณ์โดดเด่นหนึ่งของโบราณสถานที่นี่ หมู่โลราณสถานทั้งหลายได้รับสถานะแหล่งมรดกโลกของยูเนสโกในปี 2004
# วัดคลองคูเมือง
วัดคลองคูเมือง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหินมูล อำเภอบางเลน จังหวัดนครปฐม มีพื้นที่ตั้งวัด 15 ไร่

วัดคลองคูเมืองได้จัดตั้งเป็นสำนักสงฆ์เมื่อ พ.ศ. 2540 โดยมีนายวิวิทย์ วิบูลเชื้อถวายที่ดินให้ 15 ไร่ ดำเนินการขอสร้างวัดเมื่อวันที่  10 กุมภาพันธ์ พ.ศ. 2546 ถึงวันที่ 9 กุมภาพันธ์ พ.ศ. 2551 ได้รับตราตั้งวัดเมื่อวันที่ 14 ธันวาคม พ.ศ. 2547 เริ่มทำการก่อสร้างห้องน้ำจำนวน 8 ห้อง เมื่อ พ.ศ. 2548 ได้สร้างอาสนะสงฆ์เมื่อ พ.ศ. 2550 ได้ทำการถนนเข้าวัดเมื่อ พ.ศ. 2551 และได้ดำเนินการบูรณะศาลาการเปรียญเมื่อ พ.ศ. 2552 พื้นที่วัดมีลักษณะพื้นที่ราบลุ่ม มีคลองชลประทานผ่าน พื้นที่โดยรอบเป็นที่นา มีเจ้าอาวาสรูปแรกคือ พระอธิการสาเมศ ธมฺมสรโณ และรูปที่ 2 คือ พระสมุห์ มานะ ปญฺญาทีโป ปูชนียวัตถุทีสำคัญของวัด คือ หลวงพ่อพุทธรัตนปฏิมา ปางพระพุทธชินราช  

รายนามเจ้าอาวาส
 พระอธิการสาเมศ ธมฺมสรโณ พ.ศ. 2549–2556 
 พระสมุห์ มานะ ปญฺญาทีโป พ.ศ. 2556–ปัจจุบัน
# วัดห้วยพระ
วัดห้วยพระ  เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลห้วยพระ อำเภอดอนตูม จังหวัดนครปฐม มีเนื้อที่ประมาณ 28 ไร่ 2 งาน 10 ตารางวา ใกล้ ๆ วัดมีลำห้วยขนาดกว้างประมาณ 20 วา ที่เรียกว่า ห้วยพระ เป็นสำนักปฏิบัติธรรมแห่งที่ 15 ของจังหวัดนครปฐม

วัดห้วยพระสันนิษฐานว่าสร้างวัดมาในราว พ.ศ. 2440 เมื่ออดีตบริเวณวัดห้วยพระ มีลำห้วยซึ่งมีน้ำตก น้ำจะไม่แห้งตลอดปี มีลำธารสายหนึ่งเป็นห้วยทราย ชาวบ้านยึดถือว่าเป็นห้วยศักดิ์สิทธิ์ ต่อมามีพระภิกษุหนึ่งรูปมาเล่นน้ำที่ห้วยทรายแล้วถูกทรายดูด ซึ่งชาวบ้านเชื่อว่าธรณีสูบ ห้วยแห่งนี้เลยถูกเรียกว่าห้วยพระและได้เป็นชื่อตำบลตลอดมา วัดได้รับพระราชทานวิสุงคามสีมาเมื่อวันที่ 4 ธันวาคม พ.ศ. 2558

วัดห้วยพระมีพระบรมสารีริกธาตุที่ได้รับมาจากอินเดียประดิษฐานอยู่ภายในวัด มีการปฏิบัติธรรมและบวชชีพราหมณ์ทุก ๆ วันสำคัญ และวันหยุดนักขัตฤกษ์

รายนามเจ้าอาวาส
 พระอธิการบุญมา 
 พระอธิการสังวาลย์ 
 พระอธิการไข่ 
 พระอธิการเติม 
 พระอธิการแถว ถิรจิตฺโต พ.ศ. 2522 
 พระอธิการคำรณ คุณงฺกโร พ.ศ. 2540–2543 
 พระครูพิทักษ์ธรรมกิตติ์ พ.ศ. 2543–
# พระครูนิวิฐบุญขันธ์ (ฉลอง ผลปุญโญ)
พระครูนิวิฐบุญขันธ์ (ฉลอง ผลปุญโญ) (7 พฤศจิกายน พ.ศ. 2489) เป็นพระเถระชั้นผู้ใหญ่อีกท่านหนึ่งในอำเภอพยุหะคีรี เป็นเจ้าอาวาสวัดอินทาราม, เจ้าคณะตำบลพยุหะ-เนินมะกอกพระสังฆาธิการ 

 ประวัติ 
พระครูนิวิฐบุญขันธ์ (ฉลอง ผลปุญโญ) เดิมชื่อ ฉลอง นามสกุล พวงสมบัติ เกิดเมื่อวัน พฤหัสบดี ที่ 7 พฤศจิกายน พ.ศ. 2489 ตรงกับขึ้น 14 ค่ำ เดือน 12 ปีจอ บิดาชื่อ นายรัง พวงสมบัติ มารดาชื่อ นางแฉล้ม  เกิด ณ บ้านเลขที่ 133 หมู่ที่ 2 ตำบลพยุหะ อำเภอพยุหะคีรี จังหวัดนครสวรรค์ 
 
 อุปสมบท  
เมื่อวันที่ 13 พฤษภาคม พ.ศ. 2510 มีพระครูนิสิตคุณากร (กัน คงฺครตโน) วัดเขาแก้ว เป็นพระอุปัชฌาย์ พระครูนิภาธรโสภณ (ชี อินทงฺกโร) วัดอินทาราม เป็นพระกรรมวาจาจารย์ และพระครูนิยุตต์ธรรมกิจ (เสียน สุธัมโม) วัดอินทาราม เป็นพระอนุสาวนาจารย์ ณ พัทธสีมาวัดอินทาราม 
 
 วิทยฐานะ  
 พ.ศ. 2513    นักธรรมเอก
 พ.ศ. 2526    ประโยคประกาศนียบัตรครูพิเศษมัธยม (พ.ม.)
 ตำแหน่ง  
 พ.ศ. 2518    ได้รับการแต่งตั้งเป็นรองเจ้าอาวาสวัดอินทาราม
 พ.ศ. 2558    ได้รับการแต่งตั้งเป็นเจ้าคณะตำบลพยุหะ-เนินมะกอก
 พ.ศ. 2563    ได้รับการแต่งตั้งเป็นเจ้าอาวาสวัดอินทาราม
 สมณศักดิ์  
 พ.ศ. 2559 ได้รับแต่งตั้งเป็นพระอุปัชฌาย์
 พ.ศ. 2562 ได้รับแต่งตั้งเป็นพระครูสัญญาบัตร เจ้าคณะตำบล ชั้นโท ที่ พระครูนิวิฐบุญขันธ์ พระราชทานสัญญาบัตรตั้งสมณศักดิ์ ลำดับที่ 232
 พ.ศ. 2568 ได้รับแต่งตั้งเป็นพระครูสัญญาบัตร เจ้าคณะตำบล ชั้นเอก ที่ พระครูนิวิฐบุญขันธ์ ประกาศมหาเถรสมาคม เรื่อง เลื่อนชั้นพระสังฆาธิการ ลำดับที่ 547
# วัดเลาเต่า
วัดเลาเต่า เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลห้วยพระ อำเภอดอนตูม จังหวัดนครปฐม มีพื้นที่ตั้งวัดเนื้อที่ 15 ไร่ 1 งาน 81 ตารางวา ปัจจุบันพระครูวิมลสิทธิชัย (สุนิมฺมโล) ดำรงตำแหน่งเจ้าอาวาส

หลวงพ่อแกะ อินทะสะโร เป็นผู้ริเริ่มสร้างวัดเมื่อ พ.ศ. 2472 ซึ่งอยู่เหนือไปทางด้านทิศเหนือของวัดในปัจจุบันประมาณ 300 เมตร และสร้างโรงเรียนประชาบาลขึ้นเมื่อปี พ.ศ. 2481 ต่อมาหลวงพ่อแกละ อินทะสะโร ได้ถึงแก่มรณภาพลง ไม่มีผู้ดูแลวัด ทำให้วัดเป็นวัดร้าง ต่อมาได้มีผู้ศรัทธาถวายที่ดินให้สร้างวัด ณ บ้านทุ่งพิชัย จึงได้ย้ายไปสร้างวัดที่บ้านทุ่งพิชัย เป็นเหตุให้หมู่บ้านเลาเต่าไม่มีวัด ในปี พ.ศ. 2519 ผู้นำท้องถิ่นซึ่งนำโดยนายแหลม นาคนาโส นายฮุย แซ่โค้ว นายนวล สิมมา ผู้ใหญ่บ้านหมู่ที่ 5 นายบุญมี ลือมอญ ผู้ใหญ่บ้านหมู่ที่ 6 ตำบลห้วยพระพร้อมด้วยประชาชนบ้านเลาเต่า ร่วมกันบริจาคเงิน ในการซื้อที่ดินสร้างวัดขึ้นใหม่ซึ่งเป็นที่ตั้งปัจจุบัน จนได้รับอนุญาตสร้างวัดเมื่อวันที่ 31 ตุลาคม พ.ศ. 2522 โดยได้มีนายแหลม นาคนาโส เป็นผู้ขออนุญาตสร้างวัด และได้นิมนต์พระอาจารย์นำ สุนิมมะโล จากวัดตาก้อง มาเป็นเจ้าอาวาส ต่อมา พ.ศ. 2535 ได้เริ่มสร้างอุโบสถลักษณะทรงไทยประยุกต์ 3 ลดและได้รับพระราชทานวิสุงคามสีมาเมื่อวันที่ 21 ธันวาคม พ.ศ. 2535
# วัดแจ้งลำหิน
วัดแจ้งลำหิน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบึงคำพร้อย อำเภอลำลูกกา จังหวัดปทุมธานี มีที่ดินตั้งวัดจำนวน 29 ไร่ 1 งาน 96 ตารางวา ที่ธรณีสงฆ์ 1 ไร่ 1 งาน 24 ตารางวา

วัดแจ้งลำหินสร้างเมื่อวันที่ 10 มีนาคม พ.ศ. 2439โดยมีจ่าเชียวและนางจันทร์ เสตะกันณะ ถวายที่วัด 9 ไร่ 36 ตารางวา ต่อมานางสาวสมพันธ์ แจ่มนุช ถวายที่ดินเพิ่มเติม 9 ไร่ 2 งาน 38 ตารางวา นายเพิ่มสินและนายพงษ์ศักดิ์ เสตะกันณะ ถวาย 2 ไร่ นางหมุย แก้วพวง ถวายให้เป็นถนนทางเข้าวัดกว้าง 10 เมตร ยาว 192 เมตร ได้รับพระราชทานวิสุงคามสีมา เมื่อวันที่ 10 มกราคม พ.ศ. 2528

อาคารเสนาสนะที่สำคัญ ได้แก่ กุฏิสงฆ์ จำนวน 12 หลัง ศาลาการเปรียญ 2 หลัง อุโบสถ 1 หลัง หอสวดมนต์และหอฉัน 1 หลัง ศาลาอเนกประสงค์ 1 หลัง ศาลาบำเพ็ญกุศล 3 หลัง ฌาปนสถาน (เมรุ) 1 หลัง ศาลาท่าน้ำ 5 หลัง ศาลาที่ตั้งพระพุทธรูป 2 หลัง ห้องสมุด 1 หลัง โรงครัวประกอบอาหาร 2 หลัง หอกลอง 1 หลัง หอระฆัง 1 หลัง และศาลารูปหล่อเหมือนพระครูพูน 1 หลัง ปูชนียวัตถุ ภายในอุโบสถประดิษฐาน พระสุโขทัย ปางสะดุ้งมาร หน้าตักกว้าง 49 นิ้ว 1 องค์ สร้างเมื่อปี พ.ศ. 2528 พระเชียงแสน ปางสะดุ้งมาร หน้าตักกว้าง 49 นิ้ว 1 องค์ สร้างเมื่อปี พ.ศ. 2528 พระอู่ทอง ปางสะดุ้งมาร ครองจีวรลายพิกุล หน้าตักกว้าง 89 นิ้ว 1 องค์ สร้างเมื่อปี พ.ศ. 2470 ภายในวิหารประดิษฐานพระพุทธโสธร (จำลอง) ปางสมาธิ หน้าตักกว้าง 50 นิ้ว 1 องค์ สร้างเมื่อปี พ.ศ. 2470 หลวงพ่อโพธิ์สพ สร้างเมื่อปี พ.ศ. 2470 และรอยพระพุทธบาท สร้างเมื่อปี พ.ศ. 2470
# วัดป่าคลอง 11
วัดป่าคลอง 11 เป็นวัดราษฎร์ สังกัดคณะสงฆ์ฝ่ายธรรมยุติกนิกาย ตั้งอยู่ในตำบลบึงกาสาม อำเภอหนองเสือ จังหวัดปทุมธานี บนเนื้อที่ 16 ไร่ 

เมื่อ พ.ศ. 2531 คุณกำพล และคุณทิพวรรณ รุจิอาภรณ์ มีความประสงค์ตั้งสำนักวิปัสสนาสำหรับผู้มาปฏิบัติธรรม ต่อมาปลายปี พ.ศ. 2536 คุณกำพลเสียชีวิตลงด้วยโรคมะเร็งปอด คุณทิพวรรณและลูก ๆ ได้ดำเนินการต่อโดยมอบหมายให้คุณอรสา รุจิอาภรณ์ บุตรสาวคนโตเข้าพบกับคุณชัย วิวัฒนปิยะวงค์ เพื่อประสงค์ให้คุณชัยช่วยสร้างวัดป่าคลอง 11 จากนั้นได้นิมนต์พระโชคชัยอิสฺสรเตโช ที่จำพรรษาอยู่ที่วัดแผงม้า ตำบลวังน้ำเขียว มาสำรวจที่ดิน ได้รับที่ดินจำนวน 16 ไร่ คุณชัยและคณะจึงวางแผนรวบรวมทุนทรัพย์จากผู้มีจิตศรัทธา และได้จัดคณะผู้ก่อสร้างขึ้น ทำถนนทางเข้าวัด ขุดสระน้ำใหญ่ สระคั่นเขตสงฆ์ สระข้างถนนทางเข้า สร้างกุฏิ จนดำเนินการสำเร็จเมื่อวันที่ 16 กันยายน พ.ศ. 2542

จุดเด่นของวัดป่าคลอง 11 คือ รูปปั้นแกะสลักนาคขนาดใหญ่กับโบสถ์ไม้กลางสระน้ำที่ล้อมรอบด้วยรูปปั้นแกะสลักนาคขนาดใหญ่ ประชาชนมักมาสักการะองค์ปู่ศรีสุทโธและย่าศรีปทุมมา พระประธานในพระอุโบสถ และลูกแก้วสีแดงขนาดใหญ่ เชื่อกันว่าเป็นหัวใจพญานาค
# หมู่ป้อมเนินแห่งรัฐราชสถาน
หมู่ป้อมเนินแห่งรัฐราชสถาน  ประกอบด้วยป้อมปราการโบราณที่สร้างตามภูมิประเทศเขาของรัฐราชสถานในประเทศอินเดียทางตะวันตกเฉียงเหนือ และเป็นแหล่งมรดกโลกโดยยูเนสโก รายการดั้งเดิมที่ส่งไปยังคณะกรรมการมรดกโลกนั้นประกอบด้วยป้อมปราการราชปุตจำนวนห้าป้อมบนเทือกเขาอรวัลลี ต่อมายูเนสโกได้เพิ่มขึ้นเป็น 6 ป้อม ได้แก่:

 ป้อมจิตโตร์ จิตโตรครห์
 ป้อมกุมภาลครห์ กุมภาลครห์
 ป้อมรันตัมบอร์ สไวมโธปุระ
 ป้อมคาโครน ฌลาวาร
 ป้อมอาเมร์ ชัยปุระ
 ป้อมไชสัลเมร์ ไชสัลเมร์

ในบรรดาป้อมเหล่านี้ บางส่วนมีความยาวถึง 20 กิโลเมตร และมีระบบชลประทานที่ยังคงใช้งานได้ในปัจจุบันUNESCO Hill Forts of Rajasthan, UNESCO website